Нарүхито

Нарүхито (, 1960 оны 2-р сарын 23 төрсөн) нь Япон Улсын эзэн хаан юм. Түүнийг 1989 оны 1-р сарын 7-нд өвөг эцэг Хирохито нь нас барахад угсаа залгамжлагч гэж зарласан байна. Улмаар 2019 оны 5-р сарын 1-нд өөрийн эцэг Акихитог залгамжилж, 2019 оны 10-р сарын 22-нд албан ёсоор хаан ширээнд заларснаар Япон улсад Хэйсэй эрин дуусаж, Рэйва эрин эхэлсэн. Нарүхито нь Японы уламжлалт хаан ширээ залгамжлалын тооллоор 126 дахь Эзэн хаан юм. 

 Нэр 
Япон улсад эзэн хааныгаа нэрээр нь дуудахыг цээрлэдэг уламжлалтай. 

 Бага нас 
Нарүхито Эзэн хаан Акихито, хатан Мичико нарын том хүү болон 1960 оны 2-р сарын 23-ны орон нутгийн 16:15 цагт Токио дахь Эзэн хааны ордонд төрсөн. Усгаа залгамжлагч гэж зарлахаас өмнө Хиро-но-мия (浩宮) гэдэг нэршилтэй байсан. Нарүхитогийн эх нь католик шашинтай гэр бүлээс гаралтай, мөн язгууртан бус тул уламжлалт хэв маягийг дагадаг олон нийтийн эсэргүүцэлтэй тулгарч байсан. 

1974 онд түүний эцэг Австрали улсад зочилж ирээд тухайн үед 14 настай байсан хунтайж Нарүхитог Мельбурн хотод амьдруулахаар илгээсэн. Хунтайж Нарүхито Мельбурнд бизнесмен Колин Харперынд амьдарч байсан. 

 Боловсрол 
Нарүхитог 4 настайд нь Японы язгууртнуудын уламжлалт Гакүшюин сургуульд суралцуулж эхэлсэн. Улмаар 1982 онд Гакүшюин их сургуулийг түүхийн ухааны бакалаврын зэрэгтэй төгссөн.

1983 онд Оксфорд их сургуулийн Мертон коллежийн англи хэлний 3 сарын гүнзгийрүүлсэн дамжаанд суралцахаар Их Британи улс руу явсан. Японд эргэж ирснийхээ дараа Гакүшюин их сургуульд үргэлжлүүлэн суралцаж 1988 онд хүмүүнлэгийн чиглэлээр суралцаж түүхийн ухааны магистрын зэрэг хүртсэн.

 Монголд 
Монгол Улсын Ерөнхийлөгч Ухнаагийн Хүрэлсүхийн урилгаар Япон Улсын Цог Жавхлант Эзэн Хаан Нарүхито, Эрхэм дээд Хатан Масако нар 2025 оны 7-р сарын 06-13-ны өдрүүдэд Монгол Улсад төрийн айлчлал хийсэн. 

Өмнө Нарүхито хунтайж байхдаа 2007 онд мөн Монгол Улсад айлчилж байсан. 

 Хувийн амьдрал 
Нарүхито нь эхнэр Овада Масакотой 1986 онд Испани улсын гүнжтэй цай уух үеэрээ танилцсан, энэ үед эхнэр нь Токиогийн их сургуулийн оюутан байсан. Энэхүү уулзалтын дараа хунтайж Нарүхито Масакотой хэд хэдэн удаа уулзсан. Улмаар тэдний уулзалт 1987 оноос хэвлэл мэдээллийнхний анхаарлыг татаж эхэлсэн бөгөөд тэд 1993 онд гэрлэж, 2001 онд Айко хэмээх нэг охинтой болжээ.

 Цахим холбоос 

 Their Imperial Highnesses the Crown Prince and Crown Princess

Ангилал:Японы эзэн хаан
Ангилал:Одооны төрийн тэргүүн
Ангилал:Хризантем одон шагналтан (их загалмай одонгийн гинжний хамт)
Ангилал:Гэгээн Олафын одон шагналтан (их загалмай)
Ангилал:Хризантем одон шагналтан (их загалмай)
Ангилал:Италийн Бүгд Найрамдах Улсын Гавьяаны одон шагналтан (их загалмай)
Ангилал:Австрийн Бүгд Найрамдах Улсын төлөөх гавьяаны туузат их алтан хүндэт тэмдгийн шагналтан
Ангилал:Заан одон шагналтан
Ангилал:Серафимов одон шагналтан
Ангилал:Япончууд
Ангилал:1960 онд төрсөн